Die Huisgenoot-Musiekplaas het vanjaar ’n propvol program by die ABSA KKNK. Met meer as 180 kunstenaars wat op die Huisgenoot-verhoog optree, kan feesgangers hier die fees in sy volle glorie ervaar. Feesgangers wat kaartjies vir die aandprogram koop, kry ook vanjaar gratis toegang tot die Rivierbuurt waar die musieknote saam met die geure uit die kosstalletjies in die lug hang.
Die Tempo-BBP-klub vir getroue lesers word vanjaar tydens die fees bekend gestel. Teen R32 per kwartaal kan lesers twee jaar lank lid van dié klub word. Dit sluit ’n intekening van twee jaar op Huisgenoot-Tempo in, ’n inskrywing vir die daaglikse gelukstrekking vir pryse soos iPads en Tom Tom-GPS’e, ’n gratis kaartjie vir een van die KKNK-aandkonserte, daaglikse toegang tot die Huisgenoot-Musiekplaas se BBP-sitgebied, afslag op alle toekomstige Huisgenoot-geleenthede, ’n gratis digitale uitgawe van Tempo en afslag op iPads, wyn en reispakkette.